钦定古今图书集成/明伦汇编/交谊典/第031卷 > 宋胡大初昼帘绪论 > 《事上篇》
## 钦定古今图书集成/明伦汇编/交谊典/第031卷 > 宋胡大初昼帘绪论 > 《事上篇》

“令领一邑，太守察之，诸监司察之，所以防污虐，戒旷
败也。”公正自饬，廉谨自将，固令所当持循。职事攸关，
尢合加察。转漕司惟财赋耳，县道赋入，自有定数，率
是输之郡家，自无甚干涉。其他户婚词诉，惟吾决之
以公，奚惧焉？常平茶盐司惟廪役与盐课尔，不产盐，
不系衔处，于盐无预。若齐民之差役，公吏之叙役，与
夫常平、义仓之聚散，吾无偏私，无侵移，又奚惧焉？惟
提点刑狱司，则视诸司为独重。何则？“刑狱民命所关，
苟有过误，厥咎匪轻。杀伤多委同官验视，安知其无
或疏卤乎？罪囚淹禁，动经岁月，安保其无或疾病乎？
结解公事，惟凭供款，又安信其果无翻异乎？有一于
兹，便罹宪网。故惟在我者无往不谨”不审，而又得部
使者察其忠实，宽其鞭驱，庶乎可以免厥咎也。其次，
本州则视宪司为尤重。何则？州县一家也，令之视守，
犹子弟之于父兄也，情苟不通，事无可集。若财赋，若
讼狱，若日生事务，无一不与相关。而县之最被害者，
莫若不时专人，每专人一来，陵蔑名分，擒捽吏贴，大
者数百千，小者百馀“千，方得其去。又其次二税专差
吏拘催，酒税专差吏监督，日食之供需，公事之恳告，
令无不听命惟谨。甚而擅兴威福，辖养娼妓，需觅器
用，裒取财物，无所不有。令谒郡之始，便当明禀使君
某职事不敢不勉，而县家苟有不逮，亦乞加体恤之
仁。仍乞给《紫袋历》二道，络绎往来，彼此咸御名书之，
庶事情无有不达，而文移之督促可省也。如经两月，
事不办集，然后甘受专人之扰，慢令之罚，若茶税亏
日额、酒税亏月额者，率十之四五，却乞遣吏监督，不
然，告宽辔勒，容竭其长。”夫州家亦欲集事尔，差专人，
差公吏，岂其得已。令若恃其相容，遂至弛怠，公事不
集，财赋不登，亦奚咎夫郡之督促哉？虽然，奉法循理，
尽瘁效职，监司郡守之难事犹可也。惟是台幕郡僚，
或捧檄经从，或移书请托，宾饯稍有不至，奉承稍有
不虔，贤明仁厚之人固能推诚相亮，否则情好易睽，
间隙易启，始于职事相关之际，捃摭横生，甚而使长
会聚之时，讥谗肆入，盖有阴中毒而获戾者多矣。故
令之待台幕郡僚者，宁过于勤，毋失之怠，宁过于恭，
毋失之简，宁过于委曲，毋失之率意而径行。此亦可
以杜《无妄》之灾矣。